b'\n_START_ARTICLE_\nAudrius Bitinas\n_START_SECTION_\nI\xc5\xa1silavinimas\n_START_PARAGRAPH_\n1993 m. baig\xc4\x97 Anyk\xc5\xa1\xc4\x8di\xc5\xb3 J. Bili\xc5\xabno vidurin\xc4\x99 mokykl\xc4\x85. 1998 m. Vilniaus universiteto Teis\xc4\x97s fakultete \xe2\x80\x93 teis\xc4\x99, teisininko kvalifikacinis laipsnis. Studijavo Jean Moulin Lyon III universiteto Teis\xc4\x97s fakultete Lijone (Pranc\xc5\xabzija), studij\xc5\xb3 diplomas (1996\xe2\x80\x931997 m.); Pranc\xc5\xabzijos auk\xc5\xa1t\xc5\xb3j\xc5\xb3 socialin\xc4\x97s apsaugos studij\xc5\xb3 centre (EN3S) St. Etienne (2004 m. sausio m\xc4\x97n. \xe2\x80\x93 2004 m. liepos m\xc4\x97n.). Socialinio draudimo \xc4\xafstaig\xc5\xb3 vadybos diplomas. 2008 m. gegu\xc5\xbe\xc4\x97s 21 d. socialini\xc5\xb3 moksl\xc5\xb3 (teis\xc4\x97s krypties) daktaras.\n_START_SECTION_\nVeikla\n_START_PARAGRAPH_\n1996\xe2\x80\x931997 m. teisini\xc5\xb3 paslaug\xc5\xb3 UAB \xe2\x80\x9eEgirona\xe2\x80\x9c teisininkas. 1997\xe2\x80\x932001 m. AB \xe2\x80\x9eLietuvos telekomas\xe2\x80\x9c juriskonsultas, generalinio direktoriaus pad\xc4\x97j\xc4\x97jas, Generalinio administravimo skyriaus direktorius, Tinklo departamento Teis\xc4\x97s skyriaus vir\xc5\xa1ininkas. 2002\xe2\x80\x932008 m. Valstybinio socialinio draudimo fondo valdyba prie Socialin\xc4\x97s apsaugos ir darbo ministerijos, Teis\xc4\x97s skyriaus ved\xc4\x97jo pavaduotojas, Teis\xc4\x97s skyriaus ved\xc4\x97jas._NEWLINE_Nuo 2006 m. MRU vie\xc5\xa1ojo administravimo katedros lektorius, docentas. 2006\xe2\x80\x932007 m. Vilniaus Gedimino technikos universiteto Tarptautin\xc4\x97s ekonomikos ir vadybos katedros lektorius, docentas._NEWLINE_Nuo 2009 m. MRU Teis\xc4\x97s fakulteto Darbo teis\xc4\x97s ir socialin\xc4\x97s saugos katedros docentas._NEWLINE_Nuo 2011 m. MRU Teis\xc4\x97s fakulteto Darbo teis\xc4\x97s ir socialin\xc4\x97s saugos katedros profesorius._NEWLINE_2008-2011 m. \xc4\xafra\xc5\xa1ytas \xc4\xaf praktikuojan\xc4\x8di\xc5\xb3 advokat\xc5\xb3 s\xc4\x85ra\xc5\xa1\xc4\x85. Nuo 2011 m. vasario 1 d. LR SADM viceministras. Kuruojamos sritys: socialinio draudimo, pensij\xc5\xb3 ir valstybini\xc5\xb3 \xc5\xa1alpos i\xc5\xa1mok\xc5\xb3, Europos S\xc4\x85jungos paramos l\xc4\x97\xc5\xa1\xc5\xb3 administravimo, kiek tai susij\xc4\x99 su \xc5\xa1iomis sritimis._NEWLINE_Ved\xc4\x99s, augina s\xc5\xabn\xc5\xb3 ir dukr\xc4\x85.'